
        HEREND VÁROS ÖNKORMÁNYZAT
                     POLGÁRMESTERE
               8440 Herend, Kossuth u.97.
           Tel: (88) 513-701   Fax: (88) 513-705

Ikt.sz.46-15/2020.
Tárgy: A Herend, 795/105 hrsz.-ú ingatlanon lévő játszótér áttelepítése
Előterjesztés
amely készült a Képviselő-testület 2020. október 15-i ülésére
Tisztelt Képviselő-testület!
Herend Város Önkormányzata és a Concept Team Kft. között 2020. június 5-én ingatlan adásvételi előszerződés jött létre a Herend, Pipacs utcában található, 730/105 hrsz.-ú 1838 m2 alapterületű ingatlanból telekhatár-rendezési eljárás során kialakítandó 1638 m2 nagyságú földrészletre 18.400.000 Ft + ÁFA vételáron. Az Önkormányzat a telekalakítás során a környező társasházak lakói kérésének megfelelően az az értékesítésre kerülő ingatlanon lévő játszótéri eszközöket a telek hátsó - 745/16 hrsz.-ú ingatlanhoz csatolandó 200 m2 nagyságú részére kívánta áttelepíteni. A legutóbbi lakossági fórumon megjelentek véleménye szerint azonban elfogadható számukra a játszótér áttelepítése más Fasor utcai (651/1 hrsz.-ú) ingatlanra a már kialakított felnőtt játszótér mellé.

A Concept Team Szolgáltató Kft. (székhelye: 8445 Csehbánya, Fő u. 40.,) azzal a kéréssel fordult Önkormányzathoz, hogy a 730/105 hrsz.-ú ingatlan fennmaradó 200 m2 nagyságú telekrészét is megvásárolná, és annak ellenértékeként saját költségén elvégezné a területen a kerítés lebontását és a játszótéri eszközök áttelepítését az Önkormányzat által meghatározott ingatlanra. (A játszótér üzemeltetéséhez szükséges biztonsági tanúsítványok beszerzése az Önkormányzat feladata maradna.)

Javasolom, hogy a kérést teljesítsük, és a játszóteret telepítsük át a Fasor utcai (651/1 hrsz.) már kialakult felnőtt játszótér mellé. 

HATÁROZATI JAVASLAT

Herend Város Önkormányzat Képviselő-testülete a 77/2020.(V.29.) számú határozatát módosítja és a Concept Team Szolgáltató Kft.-vel 2020. június 5-én kötött ingatlan adásvételi előszereződés közös megegyezéssel történő megszűntetéséhez hozzájárul és határozat módosítás egységes szerkezetbe foglalt szövegét az alábbiak szerint állapítja meg:

Herend Város Önkormányzata, mint ingatlantulajdonos és eladó a Concept Team Szolgáltató Kft.-vel (8445 Csehbánya, Fő u. 40., adószám: 14044436-2-19), mint vevővel ingatlan adásvételi szerződést köt a herendi 730/105 hrsz.-ú 1838 m2 nagyságú kivett, beépítetlen terület megnevezésű ingatlan tulajdonjogának - 18.400.000.- Ft + ÁFA összegű vételáron történő – átruházására.
A szerződésben rögzítendő kikötések, illetve feltételek: A Vevő kötelezi magát arra, hogy a kialkudott vételár megfizetése mellett az adásvétel tárgyát képező önkormányzat tulajdonában álló 730/105 hrsz.-ú ingatlanon lévő kerítést lebontja és a játszótéri eszközöket saját költségén a 730/105 hrsz.-ú ingatlanról a 651/1 hrsz.-ú Fasor utcai ingatlanra áttelepíti.

Az Önkormányzat az ingatlant tulajdonjog fenntartással értékesíti. A Vevő tulajdonjogának ingatlan-nyilvántartásba történő bejegyzéséhez a polgármester csak a vételár teljes összegének megfizetését követően járulhat hozzá. 

A Vevő által - jelen adásvételi szerződés hatálybalépésével egyidejűleg megszüntetett előszerződés alapján - teljesített vételár előleg a vételárral szemben az adásvételi szerződésben beszámításra kerül. 
A Vevő a vételárnak a vételárelőleg fennmaradó részével csökkentett összegét, az Adásvételi Szerződés megkötését követően az Önkormányzat által kiállított számla kézhezvételétől számított 15 (tizenöt) napon belül egy összegben teljesíti. Az Önkormányzat a Vételár teljes összegéről a hatályos jogszabályoknak megfelelő formában és tartalommal számlát állít ki, amelyet az Önkormányzat köteles a vevő részére az Adásvételi Szerződés aláírását követő 5 (öt) munkanapon belül átadni.
A tulajdonjog ingatlan nyilvántartási bejegyzésével kapcsolatos költségek a vevőt terhelik.

Kijelentem, hogy a nemzeti vagyon körébe tartozó önkormányzati tulajdonú ingatlan az önkormányzat forgalomképes üzleti vagyoni körébe tartozik. Kijelentem, hogy a nemzeti vagyonról szóló 2011. évi CXCVI. törvény 14. § (2) bekezdése alapján – az adásvételi előszerződéssel érintett – a nemzeti vagyon körébe tartozó önkormányzati vagyon átruházható és az ingatlanra a Magyar Államot – minden más jogosultat megelőző – elővásárlási jog illeti meg. 
Felelős: polgármester, jegyző

Határidő: azonnal
Herend, 2020. október 12.

